b'\n_START_ARTICLE_\nNadja Zgonik\n_START_SECTION_\n\xc5\xbdivljenje in delo\n_START_PARAGRAPH_\nIzredna profesorica za umetnostno zgodovino na ljubljanski ALUO Nadja Zgonik je leta 1988 diplomirala Filozofski fakulteti in prav tam 1997 tudi doktorirala. V letih 1986-1987 je delala v ljubljanski Moderni galeriji, od 1989 pa je zaposlena na ALUO, kjer je postala 1997 docentka. Zgonikova se v raziskovalnem delu posve\xc4\x8da prou\xc4\x8devanju slovenske umetnosti 20. stoletja, zlasti slikarstvu. Ukvarja se tudi s teorijo umetnosti modernizma in raziskuje problem nacionalne identitete v likovni umetnosti. (Podobe slovenstva (COBISS) ). Napisala je ve\xc4\x8d monografskih \xc5\xa1tudij, med drugimi tudi: Marij Pregelj: tapiserije iz butika Koteks Tobus (COBISS); Marij Pregelj: risba v sliko  (COBISS) in druge. Kot selektorica ali kustosinja je sodelovala pri ve\xc4\x8d razstavah (Gustav Gnamu\xc5\xa1; Gabrijel Stupica in drugih) ter pripravila predstavitve slovenske umetnosti v tujini. Pi\xc5\xa1e tudi likovne kritike.'